Komission asetus (EY) N:o 1500/2000, annettu 10 päivänä heinäkuuta 2000, neuvoston asetuksen (EY) N:o 2223/96 täytäntöönpanosta julkisyhteisöjen menojen ja tulojen osalta



Virallinen lehti nro L 172 , 12/07/2000 s. 0003 - 0010



Komission asetus (EY) N:o 1500/2000, annettu 10 päivänä heinäkuuta 2000, neuvoston asetuksen (EY) N:o 2223/96 täytäntöönpanosta julkisyhteisöjen menojen ja tulojen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan kansantalouden tilinpito- ja aluetilinpitojärjestelmästä yhteisössä (EKT-95) 25 päivänä kesäkuuta 1996 annetun neuvoston asetuksen (EY) N:o 2223/96(1), sellaisena kuin se on viimeksi muutettuna asetuksella (EY) N:o 448/98(2), ja erityisesti sen 2 artiklan 2 kohdan ja 3 artiklan 2 kohdan, sekä katsoo seuraavaa: (1) Perustamissopimuksen 104 artiklan 2 kohdan mukaan komissio valvoo talousarviotilanteen kehitystä. (2) Vakaus- ja lähentymisohjelmien sisällön ja muodon avulla pyritään saavuttamaan parempi ymmärrys julkistalouden tasapainon kehityksestä ja yleisestä talousarviostrategiasta, ja menojen ja tulojen suhteesta olisi saatava lisätietoja. (3) Kansantalouden tilinpidon sääntöjä ja erityisesti EKT-95:n mukaisia käsitteitä pidetään keinoina, joiden avulla voidaan varmistaa tietojen vertailukelpoisuus ja avoimuus jäsenvaltioiden välillä. (4) EKT-95:stä annetun asetuksen liitteessä A "Euroopan kansantalouden tilinpitojärjestelmä EKT 1995" ei viitata julkisyhteisöjen menoihin ja tuloihin, vaan liite tarjoaa kehyksen niiden määrittämiseksi EKT-95:n luokkien luettelon avulla. (5) Julkisyhteisöjen menoihin ja tuloihin liittyvien kokonaissuureiden käyttöönotto edellyttää vastaavien muutosten tekemistä kansantalouden tilinpidon tietojen toimittamista koskevaan ohjelmaan. (6) Vuosittain maaliskuussa toteutettavan, julkisyhteisöjen tärkeimpiä kokonaissuureita (vuositiedot) koskevien tietojen lisätoimituksen ansiosta saadaan hyödyllistä tietoa julkistalouden alijäämien kehityksestä. (7) Asetuksen (EY) N:o 2223/96 2 artiklan 2 kohdan ja 3 artiklan 2 kohdan mukaan komissio tekee mainitun asetuksen 4 artiklassa säädettyä menettelyä noudattaen EKT-95:tä koskevat muutokset, jotka on tarkoitettu sen sisällön selventämiseen ja parantamiseen ja jotka edellyttävät muutoksia jäsenvaltioilta vaadittaviin tietoihin. (8) Päätöksellä 91/115/ETY(3) perustettua raha-, rahoitus- ja maksutasetilastokomiteaa on kuultu. (9) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(4) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Tämän asetuksen tarkoituksena on vahvistaa julkisyhteisöjen menojen ja tulojen määritelmä, täydentää tavaroihin ja palveluihin kohdistuvien taloustoimien (P) ja jakotaloustoimien (D) luokituksia sekä muuttaa kansantalouden tilinpidon tietojen toimittamista koskevaa ohjelmaa. 2 artikla Neuvoston asetuksen (EY) N:o 2223/96 liitettä A ("Euroopan kansantalouden tilinpitojärjestelmä EKT 1995") ja liitettä B ("Kansantalouden tilinpidon tietojen toimittamista koskeva ohjelma") muutetaan tämän asetuksen liitteen mukaisesti. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2000. Komission puolesta Pedro Solbes Mira Komission jäsen (1) EYVL L 310, 30.11.1996, s. 1. (2) EYVL L 58, 27.2.1998, s. 1. (3) EYVL L 59, 6.3.1991, s. 19. (4) EYVL L 181, 28.6.1989, s. 47. LIITE Muutetaan neuvoston asetuksen (EY) 2223/96 liitettä A ja B seuraavasti:1. Liitteessä A:a) Lisätään seuraava virke 3 luvun 3.23 kohtaan: "Muu markkinaton tuotos (P.13) voidaan jakaa kahteen osaan: Maksut muusta markkinattomasta tuotoksesta (P.131), jotka koostuvat erilaisista maksuista ja veloituksista, ja Muu markkinaton tuotos, muut (P.132), joka kattaa maksutta toimitettavan tuotoksen.". b) Korvataan 3 luvun 3.79 ja 3.96 kohta seuraavasti: "3.79 Julkisyhteisöjen kulutusmenot (P.3) sisältävät kaksi samankaltaista menoryhmää kuin kotitalouksia palvelevien voittoa tavoittelemattomien yhteisöjen kulutusmenot: a) Julkisyhteisöjen itsensä tuottamien tavaroiden ja palvelujen arvo (P.1), joka ei ole pääoman muodostusta omaan käyttöön (vastaa kohtaa P.12) eikä myyntejä - Markkinatuotos (P.11) ja maksut muusta markkinatuotoksesta (P.131); b) Julkisyhteisöjen tekemät sellaisten tavaroiden ja palvelujen ostot, jotka ovat markkinatuottajien tuottamia ja jotka on toimitettu - ilman jatkojalostusta - kotitalouksille luontoismuotoisina sosiaalisina tulonsiirtoina (D.6311 + D.63121 + D.63131). Tämä merkitsee sitä, että julkisyhteisöt ainoastaan maksavat tavarat ja palvelut, jotka myyjät toimittavat kotitalouksille." "3.96 Julkisyhteisöjen tai kotitalouksia palvelevien voittoa tavoittelemattomien yhteisöjen (KPVTY) kulutusmenot (P.3) ovat yhtä suuret kuin niiden tuotoksen (P.1) summa, plus kotitalouksille markkinatuottajilta hankittujen tuotteiden kulutusmenot - jotka muodostavat osan luontoismuotoisista sosiaalisista tulonsiirroista (D.6311 + D.63121 + D.63131) - miinus muiden yksiköiden maksamat maksut - markkinatuotos (P.11) ja maksut muusta markkinattomasta tuotoksesta (P.131) - miinus pääoman muodostus omaan käyttöön (vastaa kohtaa P.12).". c) Lisätään seuraava virke 4 luvun 4.105 kohdan kolmanteen luetelmakohtaan "Muut luontoismuotoiset sosiaaliturvaetuudet (D.6312)": "Muut luontoismuotoiset sosiaaliturvamenot voidaan tämän vuoksi jakaa etuuksiin, joita varten tuotetun palvelun tuottajina ovat markkinatuottajat ja ostajina julkisyhteisöjen yksiköt tai kotitalouksia palvelevat voittoa tavoittelemattomat yhteisöt (D. 63121), ja etuuksiin, joita varten tuotetun palvelun tuottajina ovat markkinattomat tuottajat (D. 63122).". d) Lisätään seuraava virke 4 luvun 4.105 kohdan neljänteen luetelmakohtaan "Luontoismuotoiset sosiaaliavustukset (D. 6313)": "Luontoismuotoiset sosiaaliavustukset voidaan tämän vuoksi jakaa avustuksiin, joita varten tuotetun palvelun tuottajina ovat markkinatuottajat ja ostajina julkisyhteisöjen yksiköt tai kotitalouksia palvelevat voittoa tavoittelemattomat yhteisöt (D. 63131), ja avustuksiin, joita varten tuotetun palvelun tuottajina ovat markkinattomat tuottajat (D. 63132).". e) Lisätään 8 lukuun uusi 8.99 a kohta seuraavasti: "JULKISYHTEISÖJEN MENOT JA TULOT 8.99 a) Julkisyhteisöjen menot ja tulot määritellään EKT 1995:n luokkien luettelon avulla. >TAULUKON PAIKKA> >TAULUKON PAIKKA> Julkisyhteisöjen tulojen ja julkisyhteisöjen menojen erotus on määritelmällisesti julkisyhteisösektorin nettoluotonanto (+) / nettoluotonotto (-). Kohtien D.41, D.7, D.92 ja D.99 taloustoimet on sulautettu. Muita taloustoimia ei ole sulautettu.". f) Lisätään seuraavat kohdat liitteessä IV olevan kohdan "Taloustoimien ja muiden virtojen luokitus" - "Tuotteisiin (tavaroihin ja palveluihin) kohdistuvat taloustoimet (P)", alakohtaan "P.1 Tuotos": ">TAULUKON PAIKKA>". g) Lisätään seuraavat kohdat liitteessä IV olevan kohdan "Taloustoimien ja muiden virtojen luokitus" - "Jakotaloustoimet (D)", alakohdan "D.6 Sosiaaliturvamaksut ja etuudet" alakohdan D.6312 jälkeen: ">TAULUKON PAIKKA>". h) Lisätään seuraavat kohdat liitteessä IV olevan kohdan "Taloustoimien ja muiden virtojen luokitus" - "Jakotaloustoimet (D)", alakohdan "D.6 Sosiaaliturvamaksut ja etuudet" alakohdan D.6313 jälkeen: ">TAULUKON PAIKKA>". 2. Liitteessä B:a) Lisätään kohtaan "Yleiskatsaus taulukoihin", uusi rivi 3 a seuraavasti: ">TAULUKON PAIKKA>" b) Korvataan taulukko 2 seuraavasti: "Taulukko 2 - Julkisyhteisöjen tärkeimmät kokonaissuureet Sulauttamissäännöt: Kohtien D.41, D.7, D.92 ja D.99 taloustoimet on sulautettu. Muita taloustoimia ei ole sulautettu. >TAULUKON PAIKKA>" c) Korvataan taulukko 11 seuraavalla taulukolla: ">PIC FILE= "L_2000172FI.000901.EPS">" d) Kohdan "Poikkeukset, jotka koskevat EKT 1995 -kyselylomakkeen yhteydessä toimitettavia maakohtaisia taulukoita" alakohtaan "7.1 (IRLANTI - Taulukoita koskevat poikkeukset)" Lisätään uusi 6 a rivi seuraavasti: ">TAULUKON PAIKKA>" e) Kohdan "Poikkeukset, jotka koskevat EKT 1995 -kyselylomakkeen yhteydessä toimitettavia maakohtaisia taulukoita" alakohtaan "10.1 (ALANKOMAAT - Taulukoita koskevat poikkeukset)" Lisätään uusi 6 a rivi seuraavasti: ">TAULUKON PAIKKA>"